530da98aec02c8205cb5791c2333649e
Jeg har et mangeårigt meget stort oliventræ i potte.


Har andre vintre været på plantehotel om vinteren, men i år hos en nabo i hendes udestue, som ikke er kold.


Da jeg hentede træet regnede næsten alle bladene af, og jeg tror ikke, det har fået nok vand. Nu står det næsten bart, men det ser ud, som der stadig er liv.


Tør jeg beskære træet nu og hvordan gør jeg. Vil også have det i en større potte. Planter jeg om først eller?


Haveeksperten- oliventræ
bolius.dk
2021.17
Hvis man skal overvintre et oliventræ indendørs så er der tre betingelser som skal være opfyldt.


 

 

1. Stedet skal være frostfrit og gerne have en temp. på mellem 5 10 grader.


 

2. Der skal være godt med lys.


 

3. Sparsom vanding og ingen gødning før marts.


 

 

I følge beskrivelsen ser det ud til at der er liv i træet. Prøv at skrabe i barken. Er der et grønt lag indenfor barken, så er der håb.


 

Du skal beskære træet og fjerne alle de døde grene og lad resten sidde. I samme omgang kan du godt plante træet om til en større potte.


 

Du skal anvende færdigblandet pottejord.


 

Når du har plantet om i en ny jord, så skal du vente 3-4 uger inden du begynder at vande med flydende gødning.


 

Placer træet på et lyst sted og gerne udenfor om dagen. Tag det ind om natten hvis ikke potten er for stor. Hvis potten er for stor så vent,


 

med at flytte det udendørs til efter Grundlovsdag.


 

Først efter 5.6 er der 99,9% sikkerhed for at der ikke kommer mere nattefrost.


 

